Source: https://ro.scribd.com/doc/274978489/STRATEGIA-SECTORIALA-IN-DOMENIUL-CULTURII-2014-2020-pdf
Timestamp: 2020-06-06 12:08:58+00:00
Document Index: 8588012

Matched Legal Cases: ['Articolul 6', 'Articolul 33', 'articolul 128', 'articolul 151', 'articolul 167', 'articolul 6']

473 pagini
salvareSalvați STRATEGIA_ SECTORIALA_IN_DOMENIUL_CULTURII_2014-20... pentru mai târziu
Sunteți pe pagina 1din 473
www.culturadata.ro www.media-romania.eu
office@culturadata.ro Barbu Delavrancea 57, Bucuresti Tel. 0213116313, Fax: 0213116331
Tel: +40 21 311 63 13 Fax: +40 21 311 63 31
”[…] În privința culturii creatoare, societatea românească nu-și dă încă seama de însemnătatea problemei, pentru că nu înțelege eminenta funcție și forța socială a inteligenței […]
Principiile ce vor trebui în mod necesar să stea la baza unei politici de stat a culturii și care reies din scurta expunere făcută nu pot fi decât acestea:
1. Nu se poate despărți cultura superioară creatoare de cultura poporului.
2. Cultura nu se poate impune de sus; fiind o afacere personală, ea trebuie deci să trăiască într-o atmosferă de libertate, spontaneitate și specificitate națională.
3. Cultura trebuie clădită pe specificul național, care trebuie cercetat prin metoda monografică sociologică.
4. Instituțiile de stat care-și asumă răspunderea organizării culturii naționale vor trebui să aibă o autonomie cât mai mare.
5. Astfel de instituții nu pot avea ca scop crearea culturii, ci numai crearea condițiilor prielnice de dezvoltare a ei, descoperind, stimulând și organizând colaborarea tuturor elementelor culturale ale țării […]
Din conferința cu titlul ”Politica culturii și Statul cultural”, ținută la 10 iunie 1928, în ciclul intitulat Politica culturii, organizat de Institutul Social Român.
Partea I. - Cadrul strategic general
2. Cultura ca instrument pentru atingerea unor obiective de interes public și ca scop al unei
Sectorul cultural și creativ – cadru de referinţă
Sectorul cultural și creativ –domenii, funcţiuni și activităţi
Drepturile culturale și obligaţiile Statului
Elemente principale ale cadrului de referinţă naţional
Principalele repere ale cadrului de referinţă european
Partea II. Obiective strategice sectoriale
Patrimoniul Imobil - Monumentele istorice
Patrimoniul cultural naţional mobil
Susţinerea și promovarea creaţiei culturale și artistice contemporane
5.1. Condiţia creatorului și artistului
5.2. Producătorul de bunuri și servicii culturale – mediator al accesului publicului la opere
și prestaţii artistice
Partea III. Obiective strategice transversale
Educație și intervenție culturală
Obiective strategice pentru perioada 2014-2020
Situaţia generală a instituţiilor publice de cultură
Instituţii publice de spectacole
9. Ținte strategice transversale
Tinerii și politicile culturale
Digitizarea resurselor culturale
Creșterea și diversificarea ofertei și a consumului cultural
Exportul produselor culturale și internaționalizarea culturii
Partea IV. Finanțarea sectoarelor culturale și creative
Finanțarea sectoarelor culturale și creative
Finanțarea actuală a sectoarelor culturale și creative – caracteristici și probleme
10.2. Accesarea programelor comunitare de către sectoarele culturale și creative
10.3. Absorbția fondurilor structurale (2007-2013) de către sectoarele culturale și creative
România creativă 2020
11.1. Nevoi și așteptări ale sectoarelor culturale și creative
11.2. Obiectivele Tematice ale Cadrului Strategic de Referință
11.3. Stabilirea priorităților Programelor Operaționale
11.4. Evidenţierea culturii în PO la nivel naţional şi regional
11.5. Cultura în programe naționale multianuale
Sursa datelor şi aspecte metodologice
Orice strategie care are în vedere dezvoltarea pe termen lung și/sau mediu a unui sector socio-economic trebuie să pornească de la o viziune, care să fie capabilă să coaguleze eforturile tuturor grupurilor interesate, de la decidenții publici la cei care ar urma să achite costurile sociale și economice ale măsurilor preconizate și la beneficiarii acestora, în sens larg.
Viziunea strategică pe care prezentul proiect o propune nu este necesarmente nouă. Ea își propune să filtreze, să concentreze și să ierarhizeze orientări, abordări, propuneri și nemulțumiri ale diverselor categorii de ”stakeholders-i” – de grupuri interesate. Exprimată lapidar, această viziune ar putea fi încapsulată în următoarea formulă:
Centralitatea culturii în societatea inclusivă și bazată pe dezvoltare durabilă și inteligentă pe care o construim pentru generațiile de azi și de mâine.
Încercarea de a aduce cultura în centrul preocupărilor decidenților publici nu este nici ea una nouă. Putem considera că ea a pornit pe plan internațional încă de acum mai bine de 4 decenii, când la nivelul UNESCO a fost propusă și adoptată o nouă definiție a culturii, potrivit căreia 1 :
poate fi considerată acum ca fiind întregul complex de caracteristici
distinctive de natură spirituală, materială, intelectuală şi emoţională care caracterizează o societate sau un grup social. Ea include nu numai artele şi literatura, ci şi moduri de viaţă, drepturile fundamentale ale persoanei,
sisteme de valori, tradiţii şi credinţe.”
cultura „
După cum se poate constata, această definiție, chiar dacă extrem de generoasă, privește cultura mai ales ca o caracteristică a grupului, a colectivității, a societății, înăuntrul cărora se dezvoltă fiecare individ.
Această definiție este reluată și în Declarația universală privind diversitatea culturală, adoptată în 2001 tot la UNESCO și reprezintă unul din principalii piloni pe care s-a construit unul din cele mai importante instrumente juridice cu putere obligatorie din
1 Report of World Conference on Cultural Policies, 1982, UNESCO, Mexico City.
domeniu, și anume Convenția UNESCO privind protejarea și promovarea diversității de expresii culturale, adoptată în 2005 2 .
O abordare extrem de interesantă se regăsește în Declarația de la Fribourg 3 din 7 mai 2007, rezultat al muncii unui grup de cercetători, exponenți ai mediului academic și ai societății civile, care încearcă o redefinire a noțiunii de cultură pornind de la individ și de la drepturile acestuia:
”termenul de ’cultură’ acoperă valorile, credințele, convingerile, cunoștințele și artele, limbile, tradițiile, instituțiile și modurile de viață prin care o persoană sau un grup își exprimă umanitatea și semnificațiile pe care le dă propriei existențe și dezvoltării sale.”
Cultura nu este o dimensiune secundară a dezvoltării socio-economice, ea este parte din însuși țesutul societal pe baza căruia se poate construi orice strategie de dezvoltare.
Astfel se poate identifica viziunea potrivit căreia:
http://www.fidh.org/IMG//pdf/fr-declaration.pdf.
În ultimele decenii, un număr important de contribuții și analize au jalonat evoluțiile teoretice și reperele strategice dezvoltate atât la nivel regional (Uniunea Europeană, Consiliul Europei, etc.) cât și național cu privire la rolul și contribuția culturii în noua arhitectură socio-economică și au influențat în mod decisiv dezbaterea publică în acest domeniu.
Cu toate că astfel au fost formulate argumente solide, susținute prin multiple analize economice, aducerea culturii și, implicit, a politicilor culturale ”de la periferie către centru” 4 este, încă, un pas dificil de realizat în mare parte din țările europene precum și în România. Aceasta, cu atât mai mult cu cât, în mod tradițional, autoritățile publice responsabile pentru acest sector aveau un mandat limitat doar la ceea ce era considerat ”artă și creație” sau ”patrimoniu cultural”, rezultând astfel un ”turn de fildeș” din care nu se putea interveni în formularea orientărilor strategice și a politicilor publice pentru alte sectoare socio-economice cu care sectorul culturii se articula sau ar fi trebuit să intre în legătură.
2 De menționat că această Convenție este primul instrument juridic internațional la care Uniunea Europeană devine Parte (în decembrie 2006), iar România a fost primul stat european și al patrulea stat din lume care a depus instrumentul de accesiune, la 20 iulie 2006.
Acesta este chiar titlul Raportului elaborat de grupul de lucru al Consiliului Europei cu scopul de a contribui la dezbaterea pe marginea raportului ”Diversitatea noastră creatoare” al Comisiei mondiale privind cultura și dezvoltarea, ce a avut loc cu ocazia Conferinței interguvernamentale privind politicile culturale pentru dezvoltare de la Stockholm din luna martie 1998.
Contextul geopolitic actual, în care România trebuie să țină seama nu numai de evoluțiile de la nivelul Uniunii Europene din care face parte, dar și de la nivel global, aduce din ce în ce mai mult în prim-planul preocupărilor decidenților publici nevoia de a identifica modele alternative de dezvoltare, de natură să protejeze sentimentul de bună-stare, de incluziune, de apartenență al cetățenilor.
Se prefigurează astfel noi orientări, care nu se mai bazează exclusiv pe creșterea economică ci oferă un loc important unor modele de dezvoltare inclusivă și sustenabilă care sunt centrate pe individ, pe dezvoltarea umană.
În formularea strategiei și a politicilor sale culturale fiecare ţară trebuie să găsească răspunsuri la o serie de întrebări esenţiale, precum:
 Care sunt obiectivele principale pentru sectorul culturii, în contextul schimbărilor politice, economice şi sociale determinate de globalizare şi de integrarea europeană?
 Care sunt strategiile pentru participarea culturii autohtone, a creatorilor și artiștilor, la schimbul mondial de bunuri şi servicii culturale, la societatea bazată pe cunoaștere?
 Care este locul măsurilor pro-active în protejarea şi promovarea diversităţii şi a pluralismului cultural?
 Cum se poate realiza echilibrul între tendinţele generate de mutaţiile intervenite la nivel mondial şi european și nevoile locale/ regionale/ naționale?
 Care sunt cele mai potrivite abordări pentru evitarea „fracturii digitale”?
 Cum se poate realiza deschiderea către influxul (fără precedent) de noi informaţii, forme de exprimare, tipare de consum, moduri de viață etc. asigurându-se, în acelaşi timp, un climat favorabil pentru prezervarea, dezvoltarea şi susţinerea specificităţii, a tradiţiilor şi valorilor culturale, sociale şi morale proprii?
 Cum poate deveni cultura un factor de coeziune socială, contribuind la soluţionarea conflictelor şi la lupta împotriva excluziunii sociale?
 Cum se poate realiza un climat cultural care să promoveze comunicarea între colectivităţi, acceptarea şi susţinerea diferenţelor şi a diversităţii de practici şi expresii culturale?
 Care sunt elementele strategice care repoziţionează cultura, aducând-o de la periferie în centrul politicilor publice, ca parte a eforturilor de dezvoltare durabilă și de coeziune socială?
Pilonul esențial în dezvoltarea unei strategii sau a unor politici culturale este reprezentat, indubitabil, de obligațiile pozitive ale fiecărui stat de a crea condiţiile pentru exerciţiul liber şi nestânjenit al drepturilor culturale fundamentale: dreptul de acces la cultură şi dreptul de participare la viaţa culturală.
La aceasta trebuie să adăugăm imperativul unei abordări sistemice, în care sectorul culturii este parte și se articulează organic cu celelalte sectoare socio-economice, le influențează și este influențat de ele.
Prezentul proiect de strategie pentru sectorul socio-economic denumit ”cultură” pornește de la analiza realității românești și propune principalele jaloane de dezvoltare ale acestui sector ținând seama de nevoile specifice ale grupurilor interesate și de nevoile generale ale societății românești, pe de o parte, precum și de necesitatea armonizării acestora cu tendințele și prioritățile identificate la nivelul Uniunii Europene și cu evoluțiile de la nivel internațional.
Demersul strategic materializat în prezentul proiect poate fi ilustrat grafic prin setul de intrebari prezentate mai jos precum si prin articularea unor obiective strategice sectoriale, pentru cele doua sectoare esentiale - patrimoniu cultural si creatie contemporana - cu obiectivele strategice intersectoriale, cu adresabilitate si impact asupra celor doua obiective sectoriale, la care se adauga 4 tinte strategice care fac obiectul unor abordari transversale, intrucit se afla la confluenta cu alte strategii si politici sectoriale.
Figura nr. 1. Un set de întrebări strategice
europeană și
Stimularea și
creației și
coezivă
Cadru normativ
Cadru
ȚINTE STRATEGICE TRANSVERSALE
consumului și
Export și
internațio
Creația contemporană
EFP și
instituțio
OBIECTIVE STRATEGICE INTERSECTORIALE
2. Cultura ca instrument pentru atingerea unor obiective de interes public și ca scop al unei strategii sectoriale
În arena internațională, dezbaterile cu privire la instrumentalizarea instituțiilor culturale,
a programelor culturale și a politicilor culturale sunt, în ultimii ani, din ce în ce mai
prezente. Cu toate acestea, nu există încă un consens nici cu privire la valoarea – sau lipsa de valoare – a unei asemenea abordări, nici în legătură cu pericolele ce-i sunt sau i-ar putea fi atașate din perspectiva ofertei culturale și, cu atât mai puțin, în ceea ce privește funcțiunile instrumentale în raport cu cele intrinseci / specifice instituției / programului / subsectorului de activitate culturală avut în vedere.
Discursul politic contemporan, atât la nivel european cât și în multe State membre ale Uniunii, tratează din ce în ce mai mult cultura nu doar ca pe un sector consumator de resurse financiare publice, ca pe un etern asistat ce depinde de subvenții, mecenat sau sponsorizări, ci și ca un producător de valoare adăugată și ca un factor
semnificativ de dezvoltare economică și socială. În această abordare, cultura capătă valențe semnificative ca instrument important pentru realizarea unor obiective sociale
şi economice identificate prn alte strategii sau politici sectoriale (e.g., coeziune socială,
dezvoltare durabilă, creștere economică, ocupare, formare și reconversie profesională
etc.) şi trebuie reconsiderată, întrucât are nu numai valoare proprie ci și valori şi dinamici trans-sectoriale.
Așadar, parafrazând o binecunoscută formulare, perspectiva instrumentală pentru construirea unei strategii destinate dezvoltării sectorului culturii este de natură să ofere un răspuns următoarei întrebări:
”Ce poate face sectorul culturii pentru societate?”
Aceasta nu însă că poate fi neglijat răspunsul la cealaltă întrebare:
”Ce poate face societatea pentru cultură?”
Acestea sunt de altfel cele două întrebări care, explicit sau implicit, articulează întregul demers strategic cu privire la sectorul culturii. Echilibrarea celor două abordări ar fi de natură, pe de o parte, să întărească legăturile sectorului culturii cu celelalte sectoare socio-economice și, pe de altă parte, să pună în evidență unicitatea și specificul contribuției acestui sector la dezvoltarea societală și deci interesul public, general, pentru susținerea sa prin strategii și politici dedicate.
Instrumentalizarea sectorului culturii, a instituțiilor culturale, a înseși ofertei culturale este de natură să determine astfel o schimbare radicală în ceea ce privește locul şi rolul culturii în viaţa economică şi socială și, în egală măsură, raportul ei cu celelalte sectoare socio-economice.
Deși susținută și așteptată de mulți stakeholders-i, care consideră că numai în acest fel se va putea ajunge să se recunoască rolul central al sectorului culturii în dezvoltarea armonioasă a societății contemporane, abordarea instrumentalistă riscă să ofere o viziune reducționistă, o viziune în care scopurile și rolul intrinsec al culturii să fie obnubilate de această excesivă căutare de repere și motivații din afara sectorului. O viziune îngust-utilitară asupra sectorului, și o exploatare/punere în valoare a sa din această unică perspectivă ar putea avea consecințe adverse chiar asupra libertății de exprimare, a libertății de creație, întrucât ar putea deschide calea intervenționismului, a dirijismului și, pe cale de consecință, chiar a cenzurii, în ceea ce privește conținutul ofertei culturale.
Pe de altă parte acest pericol nu trebuie exagerat, căci instrumentalizarea culturii nu este o abordare nouă – doar magnitudinea acesteia poate fi considerată ca o evoluție recentă. Într-adevăr, o privire generală asupra ofertelor specifice ale instituțiilor de cultură și ale diverselor activități culturale ne indică existența unei viziuni instrumentaliste încă de la incepția lor. Ne referim aici cu precădere la componenta educativă ce este incorporată în însuși conceptul de muzeu, de bibliotecă, în chiar noțiunea de carte, publicație, concert etc., sau la componenta de incluziune socială, de prezervare identitară ce susține manifestările culturale, moștenirea culturală, patrimoniul etc., și nu poate fi disociată de acestea. Din această perspectivă, abordarea instrumentală pe care prezenta strategie o propune, în consonanță cu cea adoptată atât prin programul de guvernare cât și prin Hotărârea Guvernului nr.90/2010 privind organizarea și funcționarea ministerului culturii, cu modificările și completările ulterioare, are în vedere următoarele jaloane principale:
 sectorul cultural este un factor important în procesul de dezvoltare durabilă, oferind modele economice bazate pe resursele culturale, tangibile și intangibile.
 sectorul culturii este un instrument important de creștere economică într-o economie globală, bazată pe servicii și pe monetizarea drepturilor de proprietate intelectuală.
 sectorul culturii este un instrument important pentru coeziunea socială și este un factor de dezvoltare socială şi comunitară, contribuind la eliminarea tensiunilor și excluziunii sociale prin dialogul intercultural și promovarea diversității culturale.
 cultura este expresia identităţii (individuale, de grup, regionale, naţionale etc.) şi, în egală măsură, a diversităţii şi diferenţei, valori esenţiale şi drepturi fundamentale.
 resursele culturale reprezintă un instrument important în procesele de regenerare și revitalizare urbană, întrucât ele sunt o parte esenţială a modului de viaţă al individului şi al societăţilor.
 cultura este un instrument esențial în furnizarea serviciilor educaționale, prin dezvoltarea creativității și abordării inovatoare la toate categorii de vârstă;
 cultura contribuie la structurarea societăţii şi este un factor inconturnabil în dezvoltarea umană configurând inter alia capitalul cultural.
 cultura este un factor de creștere a calității vieții, astfel încât evaluarea standardelor de calitate a vieţii la nivelul individului, colectivităţii şi a societăţilor trebuie să ia în considerare acest indicator.
 cultura, creativitatea și inovarea au un rol central în societatea bazată pe cunoaștere, caracterizată prin accesul și consumul de conținuturi, de cunoștințe.
Dar această abordare, așa cum am arătat, trebuie temperată prin acordarea unei atenții egale și rolului intrinsec al culturii. Într-adevăr, cultura, mai mult decât orice altceva, se manifestă într-un dublu rol, având valențe aparent antagonice. Pe de o parte, este vorba de aspectele instrumentale ale sectorului culturii, iar pe de altă parte, ne referim la rolul său intrinsec, constitutiv.
Cu alte cuvinte, trebuie avute în vedere atât aspectele legate de ”cultură ca mijloc pentru îndeplinirea altor obiective”, care corespund abordării instrumentale, cât și cele prin care rezultatele activității culturale, exprimarea creativității, sunt un scop în sine.
Creativitatea, arta, cultura nu pot și nu trebuie să fie subordonate unor ținte și obiective strategice exogene sectorului.
Rolul instrumental al culturii trebuie înțeles ca fiind o fuziune naturală între obiectivele specifice acesteia și obiectivele generale, socio-economice, de care nu se poate și nu trebuie să se despartă și la care concură prin mijloace specifice, prin utilizarea propriilor pârghii.
Perspectiva mai sus enunțată este susținută, inter alia, și prin deja clasica definiție duală a bunurilor și serviciilor culturale, care dintr-o perspectivă strict comercială sunt mărfuri care participă la schimburile comerciale, se vând, se cumpără, iar din altă perspectivă – socio-culturală -, sunt ”altceva” și ”mai mult” decât o marfă, fiind purtătoare de spritualitate, de semnificații, de identitate, fiind ele însele semnificanți.
În acest sens, este util să reamintim că și din perspectivă economică, bunurile, inclusiv bunurile materiale, sunt subiectul unor multiple modalități de evaluare, care țin seama atât de valorile lor de utilizare, cât și de valorile de non-utilizare.
Utilizarea, într-un demers strategic coerent, a acestor modalități diferite de abordare a categoriei economice de valoare ar fi de natură să permită o abordare nuanțată și mai completă a problemei valorii culturii, a bunurilor culturale. În general, orice întrebare cu privire la valoare primește, din partea sectorului culturii, un răspuns aproape standard:
”cultura are o valoare inestimabilă” (cu alte cuvinte, nu poate fi măsurată întrucât nu există instrumente și unități de măsură adaptate). Un alt răspuns generalizat este acela potrivit căruia ”cultura este de ne-estimat /de ne-evaluat” (este atât de mare încât depășește orice scară de măsură). Oricare din aceste două răspunsuri pretinde că bunurile culturale trebuie scoase cu totul în afara evaluării, a măsurării valorii lor.
Din acel moment apare, în mod evident, imposibilitatea construirii oricărui demers care să introducă bunurile culturale într-o ecuație de dezvoltare, cu inputuri și outputuri măsurabile. Aceasta este o modalitate de retranșare a culturii într-un spațiu propriu, cu reguli specifice și neîmpărtășite de celelalte sectoare socio-economice, de natură a izola acest sector și, pe cale de consecință, de a nu-i permite să contribuie la, și să beneficieze de, dezvoltările din celelalte sectoare.
Graficul prezentat mai jos este de natură să ilustreze complexitatea acestor abordări din perspectivă economică.
Figura nr. 2. Valori economice ale bunurilor culturale
Valoare economică totală
Valoare totală de utilizare
Valoare totală de non-utilizare
Valoare de utilizare directă (consum direct și personalizat)
Valoare de utilizare indirectă (consum indirect)
Valoare de existență
Valoare de legat / moștenire
Evaluarea culturii, a bunurilor culturale este însă și mai complexă. În realitate, bunurile culturale au, la fel ca alte bunuri, multiple valori:
 valori economice,
 valori sociale și
 valori culturale.
Fiecare din componentele unuia sau altuia din aceste seturi de valori este supus regulii subiectivității, potrivit căreia nu numai că valorile sunt în continuă schimbare ci și că valorile sunt diferite de la un grup de oameni la altul.
Un alt reper cu privire la problematica economică în raport cu sectorul culturii ne este furnizat de doi economiști americani:
Boala costurilor, una din cele mai cunoscute teorii ale economiei culturii, fundament al politicilor culturale moderne și argument pentru finanțarea publică a sectorului culturii a fost elaborată în 1966 de William J. Baumol și William G. Bower. Termenul, introdus pentru prima dată în cartea Artele spectacolului: O dilemă economică (Performing Arts: The Economic Dilemma) scoate în evidență problema finanțării culturii în contextul creșterii constante a costurilor din acest domeniu. Boala costurilor sau Legea lui Baumol are la bază particularitățile sectorului socio-economic denumit cultură.
Creșterea constantă a costurilor unitare pentru producția spectacolelor artistice este rezultatul unei productivități reduse. Majorarea productivității muncii este mult mai ușor de atins în domeniile care se bazează pe folosirea echipamentelor tehnice, munca angajaților fiind compensată de utilizarea acestor echipamente și a unor tehnologii noi, mai performante, care reduc sau uneori chiar înlocuiesc munca umană. Artele spectacolului se află la celălalt capăt al economiei, fiind influențate într-o măsură foarte mică de dezvoltările tehnologice; în producerea unui spectacol, artistul nu poate fi substituit. În același timp, spectacolele nu pot să facă economii de scară, deoarece fiecare spectacol live necesită același număr de artiști și același timp de execuție sau interpretare: Hamlet se joacă astăzi cu același număr de actori ca
în secolul XVII, o compoziție muzicală de 20 minute pentru un cvartet de coarde nu poate fi
interpretată nici de trei instrumentiști și nici în 15 minute.
O creștere a productivității muncii în cultură este așadar imposibilă prin însăși particularitățile
acestui sector economic, deoarece așa cum Baumol și Bower au menționat “Munca artistului
este ea însăși o finalitate, nu mijlocul pentru producerea unui bun.”
Astfel, în condițiile Legii lui Baumol păstrarea calității artistice a spectacolelor impune obținerea unor finanțări suplimentare, care să atenueze deficitul dintre costurile de producție și veniturile obținute în urma vânzării biletelor.
Creșterea costurilor de producere a artei duce la creșterea prețurilor biletelor, ceea ce inevitabil va genera o reducere a cererii și implicit a veniturilor rezultate din vânzarea biletelor. Majorarea finanțării externe (subvenții ale statului sau sponsorizări private) este văzută drept soluție pentru păstrarea calității spectacolelor artistice, astfel încât să nu afecteze spectatorii și societatea în ansamblul ei (prin efectele externe).
În final trebuie subliniat că bunurile și serviciile culturale au și o dimensiune aparte, care le face să nu fie ”la fel cu alte tipuri de mărfuri” 5 . Aceste bunuri (fie că sunt sau nu bunuri publice sau cvasi-publice) pot fi definite bunuri sociale întrucât au o caracteristică deosebită - aceea că valoarea lor crește cu cât numărul de persoane care le consumă este mai mare. Aceste clase de bunuri sunt rezultatul semnificanților pe care numai produsele culturale le incorporează sau le reprezintă și care determină, la nivelul comunității/societății, o valoare adăugată importantă.
asemenea abordare permite luarea în considerare a multiplelor dimensiuni
ale culturii și, pe această bază, structurarea unor repere analitice, care să ia
considerare dubla valență a sectorului culturii:
 orizontală/transversală, prin care susține și/sau intervine în alte sectoare și
 verticală/sectorială, proprie, prin care cultura este o prioritate de dezvoltare în sine, un scop dezirabil final.
 Cultura ca sector de activitate economică: cultura este în majoritatea Statelor membre ale UE, ca și în România, o forță economică cu o evoluție dinamică, de natură să genereze creștere economică, contribuție semnificativă la PIB, ocupare precum și numeroase efecte pozitive de spill-over etc.
 Cultura ca set de resurse care adaugă valoare intervențiilor de dezvoltare și care le maximizează impactul: abordările transversale specifice culturii sunt de natură să crească relevanța, sustenabilitatea, impactul și eficacitatea intervențiilor, legându-le de, și folosind, valorile și tradițiile comunitare.
 Cultura ca un cadru sustenabil pentru coeziune socială și pace, esențial pentru a putea ”trăi împreună”, pentru dezvoltarea umană, participând inclusiv la generarea sentimentului de bunăstare, de înțelegere și respect pentru diversitate, pentru alteritate, de încredere socială și incluziune.
Pornind de la perspectiva duală asupra culturii și a produselor culturale, UNESCO propune următoarele trei axe de analiză 6 :
5 Recomandarea 3.12 de la Conferința Interguvernamentală privind Politicile Culturale pentru Dezvoltare, Stockholm 1998. 6 UNESCO Culture for Development Indicator Suite, Analytical Framework, 2011.
Se conturează astfel o nouă viziune asupra sectorului culturii, potrivit căreia acesta trebuie analizat iar strategiile și politicile culturale trebuie configurate într-o abordare trans-sectorială: sectorul culturii este o componentă a sistemului social cu care se află în interdependență, influențează celelalte componente ale acestuia (economică, demografică, politică, socială etc.) şi este influențat la rândul său de acestea.
În acest sens, strategia de dezvoltare a sectorului cultural și creativ trebuie să ia în considerare cu prioritate nevoile intrinseci ale sectorului și astfel să poată susține dinamica internă a acestuia.
Aceasta înseamnă, inter alia, identificarea nevoilor exprimate de fiecare categorie de stakeholders-i, armonizarea acestor abordări uneori divergente și prioritizarea lor. În acest sens prezentul document identifică o serie de nevoi presante, care vor fi abordate, explicit sau implicit, în diversele capitole ale strategiei.
Dezvoltarea sectorului culturii este indisolubil legată de realizarea unei abordări proporționale și echilibrate între nevoile specifice ale domeniului patrimoniului cultural și cele la fel de stringente, dar contrastante, privind susținerea creației contemporane, a proceselor creative, și cu precădere a inovării, a experimentului artistic și cultural.
”Avuția adevărată a unei națiuni este poporul său. Obiectivul atotcuprinzător al dezvoltării este de a crea o atmosferă care să permită ființelor umane să se bucure de o viață lungă, sănătoasă și creativă.”
Aceasta înseamnă, inter alia, o abordare care să acorde atenție fiecăreia din funcțiunile culturale descrise într-o secțiune precedentă și, în același timp, accentuarea elementelor transversale, trans-sectoriale, precum: educația și intervenția culturală; ocuparea, formarea și reconversia profesională în cultură; identitatea și diversitatea culturală.
În fine, și nu în ultimul rând, strategia de dezvoltare a sectorului culturii trebuie să internalizeze incertitudinea și riscul inerent demersului creativ, construindu-și propriul referențial de evaluare și benchmarking.
O abordare transversală, integrată și intersectorială este necesară, atât în beneficiul culturii per se, cât și pentru realizarea sinergiilor care să potențeze valențele specifice sectorului culturii în beneficiul altor sectoare socio-economice. Aici, mai mult ca oriunde, va trebui avut în vedere principiul proporționalității, al echilibrului între prioritățile endogene, proprii sectorului culturii, și cele exogene, importante și interesante pentru alte sectoare socio-economice. În acest sens trebuie avută în vedere definiția conceptului de dezvoltare cu care Programul Națiunilor Unite pentru Dezvoltare operează încă de la începutul anilor '90, și care pune individul în centrul tuturor acțiunilor:
Această viziune susține importanța, centralitatea sectorului culturii în arhitectura socio- economică contemporană și recunoaște astfel locul de drept pe care cultura trebuie să îl ocupe alături de educație, sănătate și mediu în orice strategie integrată de dezvoltare.
Cadrul teoretic, principiile și orientările strategice generale care fundamentează prezenta strategie pentru sectorul culturii pot fi sintetizate după cum urmează:
Dezvoltarea economică necesită stabilirea unui echilibru între nevoile de dezvoltare durabilă, cele privind dezvoltarea umană și bunăstarea personală a cetățenilor și prosperitatea socială, economică și culturală.
Unul din principalele obiective ale agregării valențelor sectorului culturii cu strategiile de dezvoltare este acela de a contribui la bunăstarea colectivă și individuală a cetățenilor și, pe cale de consecință, de a participa la crearea unei societăți coezive și incluzive.
Cultura, ca toate celelalte sectoare socio-economice, trebuie la rândul său să caute și să stabilească sinergii cu celelalte sectoare în scopul dezvoltării sale durabile și integrate.
Strategiile și politicile sociale, alături de cele culturale, trebuie să susțină participarea agenților sociali la viața culturală, pentru a se putea asigura pluralismul și diversitatea, elemente esențiale ale unei societăți democratice și care sunt de natură să consolideze sentimentele de bunăstare și apartenență, determinând astfel o dezvoltare coezivă și diminuarea fenomenelor de excluziune.
Satisfacerea drepturilor culturale este nu numai un drept fundamental al cetățenilor, ci se declină prin asumarea de obligații și responsabilități la fiecare nivel de decizie publică.
Respectarea drepturilor culturale presupune o acțiune concertată a tuturor actorilor sociali pentru configurarea țintelor și priorităților strategiilor și politicilor publice.
Strategiile/politicile
oportunitățile de natură spirituală, creativă și materială pentru a permite democratizarea accesului și participării la cultură și, astfel, îmbunătățirea standardelor și nivelului de trai al cetățenilor.
Se poate astfel conchide că:
 Sectorul cultural și creativ este un sector socio-economic inconturnabil în formularea și implementarea unei strategii complete de dezvoltare, datorită valorilor spirituale și semnificanților al căror unic creator și purtător este.
 Cultura reprezintă un domeniu strategic de investiții pe termen lung, cu efecte care în timp se generalizează, pătrund și influențează majoritatea subsectoarelor socio-economice.
 Sectoarele culturale și creative au un loc special în strategiile de dezvoltare durabilă și de coeziune socială și se constituie astăzi într-un element important pentru atingerea obiectivelor strategiei UE 2020.
 Dezvoltarea sinergiilor între sectorul culturii și alte sectoare de activitate, precum cel economic, educațional, al ocupării și protecției sociale, și elaborarea unor politici publice trans-sectoriale reprezintă o necesitate strategică.
3. Sectorul cultural și creativ – cadru de referinţă
3.1. Sectorul cultural și creativ –domenii, funcţiuni și activităţi
Dezbaterile științifice, sociale, antropologice, economice sau de politici publice cu privire la aria de cuprindere a noțiunii de cultură au căpătat o importanță și mai mare în ultimii 10-15 ani, perioadă în care abordarea instrumentalistă cerea cu necesitate pe de o parte identificarea sub-sectoarelor și categoriilor de activități care puteau intra în definirea acestui sector și, pe de altă parte, identificarea unor indicatori sau parametri de măsurare a valențelor instrumentale avute în vedere.
Determinarea sferei de cuprindere a noțiunii de ”cultură” și de ”sector/sectoare cultural(e) și creativ(e) 7 ” este așadar importantă din multiple rațiuni. În primul rând, este necesară pentru stabilirea ariei de acoperire a acestei noțiuni și, pe cale de consecință, a ariei de intervenție a strategiei sectoriale pentru cultură. În al doilea rând, este necesară pentru a permite configurarea domeniilor, subdomeniilor, funcțiunilor și activităților care se pot subsuma acestei definiții precum și a relațiilor care se stabilesc între acestea. În fine, este necesară pentru a permite prioritizarea și operaționalizarea abordării strategice într-un plan de acțiune care să fie realist, eficient și eficace.
La nivelul Uniunii Europene, sintagma de ”sectoare culturale și creative” a apărut și a început să fie utilizată ca urmare a nevoii de a armoniza două abordări diferite: cea care susținea centralitatea noțiunii de creativitate în definirea sectorului și cea care susținea centralitatea noțiunii de cultură în același context.
Se poate afirma că definiția adoptată la nivelul Uniunii pentru sectoarele culturale și creative este una dintre cele mai cuprinzătoare și are în vedere impactul economic şi social al culturii şi creativităţii.
Sub denumirea de sectoarele culturale şi creative se regăsesc artele vizuale, artele spectacolului, patrimoniu, film şi video, televiziune şi radio, software (inclusiv jocuri video), muzică, carte și mass-media, design, arhitectură, publicitate, precum şi industriile suport (o categorie foarte largă, care include acele activităţi care depind de industriile culturale și creative pentru a exista).
7 Termenul de ”sectoare culturale și creative” este utilizat cu precădere la nivelul Uniunii Europene (e.g. Comunicarea Comisiei COM (2012) 537 final – Promoting cultural and creative sectors for growth and jobs in the EU).
În cele ce urmează vom prezenta pe scurt abordarea propusă de grupul de lucru European Statistical System Network on Culture (ESSnet-Culture), coordonat de ministerul culturii din Luxembourg în cadrul unui proiect ce a beneficiat de finanțarea Comisiei Europene și Eurostat și care s-a finalizat în luna mai 2012.
Fără a intra în detaliile dezbaterilor și a diverselor orientări teoretice avute în vedere, trebuie subliniat că abordarea pentru care a optat grupul de lucru se bazează pe munca anterioară în domeniu realizată mai întâi de către UNESCO și ulterior chiar de către Eurostat, prin cadrul statistic propus de grupul LEG-Culture și, mai ales, pe posibilitatea formulării de indicatori statistici comparabili și colectării de date pe baza acestora.
Astfel, cadrul de referință propus de ESSnet-Culture este organizat în 10 domenii culturale și 6 funcțiuni:
Figura nr. 3. Cadrul de referință ESSnet-Culture pentru domeniile și funcțiunile sectorului cultural și creativ
10 Domenii culturale
6 Funcțiuni
1. Patrimoniu cultural (muzee, monumente istorice,situri arheologice, patrimoniu intangibil)
1. Creație
2. Arhive
2. Producție/Editare
3. Biblioteci
4. Carte și Presă
3. Diseminare/comerț
5. Arte vizuale (Arte plastice, fotografie, design)
4. Prezervare
6. Arte interpretative (muzica, dans, teatru, arte combinate și alte spectacole ”live”)
5. Educație culturală
7. Audiovizual și media (Film, radio, televiziune, video, fonograme, opere multimedia, videograme)
6. Management/reglementare
8. Arhitectura
10. Artizanat și meșteșuguri
Această abordare se bazează pe articularea a trei concepte și anume:
 domeniul cultural,
 funcțiunea culturală și
 activitatea culturală.
Domeniul cultural este constituit dintr-un set de practici, activități sau produse culturale centrate în jurul unui grup de expresii recunoscute ca fiind de natură artistică.
Funcțiunile culturale sunt cele identificabile atât în clasificările economice cât și în cele statistice și, deși sunt prezentate în succesiune, ele nu își propun să reprezinte întregul ciclu economic. Prin legătura dintre funcțiuni și domenii se pot defini activitățile culturale. Din analiza funcțiunilor propuse se poate constata că unele dintre acestea se regăsesc cu precădere în legătură cu anumite domenii și nu sunt practic prezente în alte domenii (astfel, funcția de creație nu se regăsește practic în domeniul moștenirii culturale, căruia îi este caracteristică funcția de prezervare; aceasta, la rândul său, nu se regăsește în domeniul artelor interpretative etc.).
Activitățile culturale - în acest context sunt luate în considerare toate tipurile de activități bazate pe valori culturale și/sau pe expresii artistice, incluzând activități orientate sau nu către piață, cu caracter comercial sau nu și realizate de orice tip de producător sau de structură (de la individ, grup de amatori sau de profesioniști, organizații, societăți comerciale, instituții publice). Astfel, activitățile culturale sunt considerate a reprezenta cadrul conceptual general, întrucât o activitate culturală este realizată în cadrul unui domeniu culltural și potrivit funcțiunii necesare îndeplinirii sale. Activitățile culturale pot fi puse în corespondență cu clasificările statistico-economice naționale. Astfel, se poate conchide că activitățile culturale reprezintă întregul sector cultural, după cum se poate vedea din figura de mai jos.
Figura nr. 4. Reprezentarea domeniilor, funcțiunilor și activităților culturale în modelul ESSnet-culture.
Această abordare este completată cu una transversală, care identifică anumite dimensiuni generale ale sectorului, importante din perspectiva statistică:
 ocuparea,
 finanțarea,
 consumul și
 participarea.
Aceste dimensiuni, care permit analize specifice atât economice cât și sociale, se suprapun peste dimensiunea de bază, care nu este altceva decât agregarea activităților culturale primare bazate pe cele șase funcțiuni.
Din punctul de vedere al relației cu piața, în cadrul sectoarelor culturale și creative se disting
 subsectorul de piață - în care rezultatul activităților culturale se comercializează la prețuri semnificative din punct de vedere economic - și
 subsectorul de non-piață – unde rezultatul activităților culturale este oferit gratuit sau la prețuri nesemnificative economic -.
Delimitarea de mai sus este importantă mai ales pentru configurarea spațiului în care funcționează industriile culturale și creative și pentru evaluarea contribuției lor economice, pe de o parte, dar și pentru a evalua scara/magnitudinea și pentru a analiza dimensiunile sub-sectorului de non-piață (fie el public sau privat). Este de asemenea importantă configurarea cât mai realistă a acestui sector mai ales din perspectiva noilor dezvoltări tehnologice, care permit proliferarea - atât ca ofertă cât și în ceea ce privește consumul – a conținuturilor generate de utilizatori, ceea ce ridică o serie de întrebări legate de redefinirea conceptului de participare la cultură, pe de o parte, cât și în ceea ce privește reconfigurarea funcțiunilor ”clasice” și dispariția sau transformarea unora dintre actorii specializați în anumite funcțiuni (e.g. reconfigurarea producției, mai ales pentru muzică, presă, carte etc. sau a diseminării/distribuției).
Aceste procese au dus la elaborarea, la nivelul diverselor organisme internaționale (UNESCO, Organizația Mondială de Proprietate Intelectuală – OMPI, Uniunea Europeană) sau uneori chiar naționale (e.g. Marea Britanie în ceea ce privește conceptul de industrii creative sau Franța – industrii culturale) a unor definiții bazate pe seturi apropiate, dar totuși distincte, de criterii. Lunga dezbatere cu privire la adecvarea unei anume abordări a fost rezolvată la nivelul Uniunii, așa cum s-a arătat, prin utilizarea în comun a ambelor sintagme pentru a desemna acest important sector de activitate economică: ”industriile culturale și creative”. Modelul descris mai sus a fost conceput cu scopul explicit și limitat de a facilita dezvoltarea de indicatori statistici comparabili în interiorul Uniunii Europene și de a facilita astfel nu numai colectarea dar mai ales comparabilitatea datelor.
În ceea ce privește România, modelul propus de ESSnet-Culture ar presupune anumite ajustări și modificări pentru a putea fi utilizat nu doar în ceea ce privește dimensiunea statistică a sectorului culturii, ci și pentru raționalizarea unor abordări de politici publice. În acest sens, trebuie menționat că anumite domenii culturale sunt în competența exclusivă a altor autorități centrale și sunt incorporate în politici publice care au alte ținte strategice. Astfel, spre exemplu, domeniul biblioteci este separat în ”biblioteci publice” ce aparțin sectorului culturii și ”biblioteci din sistemul de învățământ”, ce aparțin sectorului educației și se subsumează obiectivelor strategice
ale acestuia. In același sens trebuie menționat domeniul arhivelor care, cu toate eforturile depuse de ministerul culturii la un moment dat, este în continuare în afara sferei de cuprindere a politicilor culturale. În același timp, domeniul patrimoniului cultural cuprinde atât patrimoniul material (mobil și imobil) cât și patrimoniul imaterial/intangibil, care în realitatea românească poate fi greu disociat de domeniul artizanatului și al meșteșugurilor, așa cum propune modelul analizat.
Prezenta strategie propune o structură de lucru simplificată, care să țină seama de principalele domenii (eliminând cele care nu sunt cuprinse în aria instituțională a culturii) , funcțiuni și activități. In acest scop, anumite domenii au fost agregate, fiind subsumate aceluiași concept și devenind astfel sub-domenii. Este vorba de domeniul ”creației contemporane”, în care se regăsesc ca sub-domenii de sine stătătoare artele vizuale, artele spectacolului, literatura, audiovizualul, arhitectura și designul și publicitatea și domeniul ”patrimoniului cultural” care include patrimoniul mobil, patrimoniul imobil și patrimoniul imaterial – inclusiv artizanatul și meșteșugurile tradiționale -. În cadrul acestor domenii se regăsesc industriile culturale și creative, care sunt însă analizate mai ales din perspectiva funcțiunilor pe care le îndeplinesc și a dimensiunilor economice și sociale pe care le au.
Figura nr. 5. Cadrul de referință privind domeniile și funcțiunile sectorului cultural și creativ avute în vedere în prezenta strategie
Domenii culturale
Funcțiuni culturale
 Patrimoniul material (inclusiv muzee și instituții de specialitate și biblioteci)
Diseminarea (distribuție, difuzare, inclusiv prin noile modele de afaceri dezvoltate în mediul on-line)
Protejarea (cercetare, conservare/ prezervare, restaurare, punere în valoare)
Educație/intervenție culturală
 Patrimoniu imaterial (inclusiv așezăminte culturale)
Artizanat și meșteșuguri tradiționale
Creație contemporană
 Artele spectacolului, inclusiv instituțiile și organizațiile furnizoare de oferte în acest domeniu
Management/reglementare
 Literatura, inclusiv industriile cărții
 Artele vizuale, inclusiv galeriile de artă
 Arhitectura și designul
După cum se poate constata, în modelul propus accentul este pus pe creația artistică, pe baza căreia sunt definite atât domeniile cât și funcțiunile culturale.
Unele dintre funcțiuni, având în vedere transversalitatea lor evidentă (ne referim în special la educația culturală și la managementul cultural) vor face obiectul unor analize distincte.
Abordările transversale / trans-sectoriale pe care prezenta strategie le propune în capitolele următoare vor fi de natură să completeze și să nuanțeze aria de cuprindere a sectoarelor culturale și creative, subliniind și în acest fel complexitatea lor.
Astfel, dimensiunile economico-financiare (finanțarea, contribuție economică, modele de afaceri etc.) și sociale (ocupare, formare și reconversie profesională, consum, acces și participare) vor fi avute în vedere atât din perspectiva valențelor lor de
outcomes cât și ca outputs ale sectorului care, la rândul lor, vor influența inputurile/ intrările din ciclul următor.
3.2. Drepturile culturale și obligaţiile Statului
Literatura internațională de specialitate conține relativ puține cercetări privind drepturile culturale, iar analiza instrumentelor juridice internaționale relevă existența unei abordări neunitare în ceea ce le privește - pornind chiar de la existența și recunoașterea acestei categorii de drepturi fundamentale și continuând cu sfera de cuprindere și definirea lor. Se poate astfel constata că în prezent drepturile culturale sunt dispersate într-un mare număr de instrumente juridice, ceea ce se repercutează negativ nu numai în ceea ce privește recunoașterea și vizibilitatea lor, ci și în ceea ce privește coerența și eficacitatea protecției lor juridice.
Printre cele mai importante instrumente juridice internaționale care stipulează în mod explicit drepturile culturale trebuie menționate în primul rând Declarația universală a drepturilor omului, Pactul internațional privind drepturile economice, sociale și culturale și Declarația universală a UNESCO privind diversitatea culturală. La acestea se adaugă alte instrumente regionale sau universale care abordează anumite aspecte cu incidență asupra drepturilor culturale sau care fac referire directă la acestea în contextul necesității de a asigura o protecție coerentă a drepturilor fundamentale pentru anumite categorii de persoane sau pentru anumite grupuri 8 . Fiecare din aceste instrumente contribuie la configurarea sferei de cuprindere a categoriei drepturilor culturale care, în forma lor cea mai simplă pot fi astfel enunțate:
 dreptul de acces la cultură.
 dreptul de a participa la viața culturală.
 dreptul fiecărei persoane de a a beneficia de protecția intereselor morale și materiale ce decurg din orice producție științifică, literară sau artistică al cărei autor este.
 dreptul la libertatea de exprimare, de creație și de cercetare.
Specificitatea drepturilor culturale rezidă în faptul că ele contribuie în mod direct la dezvoltarea umană precum și la dezvoltarea fiecărei persoane prin protejarea referențialului cultural necesar pentru propriul proces de identificare și pentru
8 Ne referim, inter alia, la Convenția internațională privind eliminarea oricăror forme de discriminare rasială, Convenția pentru eliminarea oricăror forme de discriminare împotriva femeilor, Convenția privind drepturile copilului, Convenția Internațională pentru protecția drepturilor muncitorilor migranți și a membrilor familiilor lor, Convenția privind drepturile persoanelor cu dizabilități, Convenția cadru (Consiliul Europei) pentru protecția minorităților naționale, precum și la diverse declarații adoptate la nivel regional sau internațional, precum Declarația ONU privind dreptul la dezvoltare.
explorarea propriilor capacități. Drepturile culturale permit așadar fiecărei persoane de a-și alege și de a-și exprima propria identitate – sau multiplele apartenențe identitare, de a-și proteja capacitățile și referențialul individual sau de grup, de a relaționa astfel cu mediul și cu cei din jur și de a cere să fie recunoscută astfel. Așadar, drepturile culturale sunt esențiale pentru a permite individului să-și exercite și să-și trăiască identitatea culturală (privită ca un proces și nu ca un dat imuabil), ceea ce presupune accesul la rersursele culturale ceea ce, la rândul său, îi configurează diversitatea de cunoștințe necesare pentru a-și constitui propriul referențial și a se defini astfel în dialog cu ceilalți. Din această perspectivă, de exemplu, accesul la cultură presupune nu numai accesul la întregul corpus de resurse culturale, ci și accesul la informație, la educația care să-i permită persoanei să dobândească toate cunoștințele necesare pentru a alege și consuma resursele culturale accesibile.
Este evident că, în aplicarea principiilor universalității, interdependenței și indivizibilității drepturilor fundamentale, drepturile culturale se completează cu, și completează la rândul lor, toate celelalte categorii de drepturi.
În Comentariul său general din 2009 cu privire la dreptul de participare la viața culturală, Comitetul ONU pentru drepturile economice, sociale și culturale 9 face unele precizări extrem de interesante cu privire la sfera de cuprindere a acestei noțiuni. Astfel, Comitetul consideră că dreptul de a participa (sau de a lua parte) la viața culturală cuprinde trei componente aflate în strânsă legătură :
 participarea la viața culturală, care se referă în principal la dreptul fiecăruia – în mod individual sau în asociere cu alții sau ca o comunitate – ca, acționând liber, să- și aleagă propria identitate, să se identifice sau nu cu una sau mai multe comunități său să-și modifice această alegere, să își desfășoare propriile practici culturale și să se exprime în limba pe care o alege, precum și să caute și să-și dezvolte cunoștințele culturale și să le îmărtășească altora, să acționeze creativ și să ia parte la activități creative
 accesul la cultură se traduce prin dreptul fiecăruia – în mod individual sau în asociere cu alții sau ca o comunitate – de a-și cunoaște și de a-și înțelege propria cultură și cea a altora prin intermediul educației și informării și de a primi o educație/formare profesională de calitate care să aibă în vedere identitatea sa culturală, precum și de a învăța prin orice mediu de informare și comunicare despre
9 Trebuie menționat că anul acesta, în luna mai, va intra în vigoare (pentru Statele care sunt parte) Protocolul facultativ cu privire la drepturile economice, sociale și culturale (protocol la Pactul internațional privind drepturile economice, sociale și culturale), ceea ce va consacra caracterul ”justițiabil” al acestor drepturi, astfel încât persoanele ale căror drepturi culturale au fost încălcate și care nu sunt mulțumite de hotăririle instanțelor naționale se pot adresa Comitetului ONU pentru drepturile economice, sociale și culturale.
formele de exprimare și diseminare, de a avea un mod de viață asociat cu utilizarea de bunuri și resurse culturale și de a beneficia de patrimoniul cultural și de creațiile altor indivizi și comunități.
 contribuția la cultură se referă la dreptul fiecăruia de a fi implicat în crearea de expresii spirituale, materiale, intelectuale și emoționale ale comunității, precum și de a lua parte la dezvoltarea comunității de care aparține și la definirea, elaborarea și implementarea politicilor și deciziilor care au un impact asupra exercițiului drepturilor culturale ale persoanei respective.
Sunt de asemenea formulate condițiile considerate necesare pentru exercițiul drepturilor culturale :
 disponibilitate, privită în sensul prezenței de bunuri și servicii culturale de care fiecare se poate bucura și poate beneficia (biblioteci, muzee, teatre, cinematografe, literatură, artele sub toate formele lor, spațiile publice destinate interacțiunilor culturale, bunurile culturale intangibile precum și valorile care contribuie la diversitatea culturală a indivizilor și comunităților);
 accesibilitate, care constă în oportunitățile efective și concrete pe care indivizii și comunitățile le au pentru a se bucura de de o ofertă culturală la care toți pot ajunge atât din punct de vedere fizic cât și financiar, atât în zonele urbane cât și în cele rurale, fără discriminare;
 acceptabilitate, considerată în sensul că strategiile, politicile, cadrul normativ și administrativ cu privire la satisfacerea drepturilor culturale trebuie să fie formulate și implementate pe baza consultării cu indivizii și comunitățile în cauză, astfel încât să fie acceptabile pentru aceștia;
 adaptabilitate, care se referă la relevanța și flexibilitatea strategiilor, politicilor, cadrului normativ etc., în raport cu diversitatea culturală a indivizilor și comunităților;
 adecvare, care se referă la pertinența modalităților de realizare a drepturilor culturale în funcție de contextul specific și cu respectul datorat culturii de care aparține fiecare individ sau comunitate.
În ceea ce privește cel mai puternic și cel mai important instrument juridic european în materie, și anume Convenția europeană pentru apărarea drepturilor omului şi a libertăţilor fundamentale, remarcăm faptul că, la o primă vedere, problematica drepturilor culturale pare să fie absentă. Cu toate acestea, analiza jurisprudenței Curții europene a drepturilor omului (CEDO) relevă existența unui număr important de decizii care, în mod evident, susțin universalitatea, indivizibilitatea și interdependența drepturilor fundamentale, permițînd astfel ca, prin intermediul drepturilor civile, să fie protejate drepturi de natură culturală.
Astfel, dreptul la libertatea de exprimare (art. 10 din Convenție), dreptul la respectul vieții private și familiale (art. 8 din Convenție) dreptul la libertatea de gândire, de conștiință și de religie (art. 9 din Convenție) și dreptul la educație (art. 2 din Protocolul nr. 1) sunt utilizate din ce în ce mai mult în deciziile CEDO pentru a proteja anumite drepturi materiale sau aspecte ale acestora ce intră în sfera de cuprindere a ceea ce alte foruri internaționale denumesc ”drepturi culturale”.
Aceasta a permis cercetătorilor 10 să configureze un inventar al drepturilor de natură culturală protejate în acest mod prin dezvoltările jurisprudenței CEDO, după cum urmează:
 dreptul la libertatea de exprimare artistică;
 dreptul de acces la cultură;
 dreptul la identitate culturală;
 drepturile lingvistice;
 dreptul la protejarea patrimoniului cultural;
 dreptul la libertatea academică.
Această scurtă trecere în revistă a instrumentelor juridice internaționale în materia drepturilor culturale nu se poate încheia fără o mențiune specială pentru Carta drepturilor fundamentale a Uniunii Europene.
Proclamată la data de 7 decembrie 2000 cu ocazia Consiliului european de la Nisa, Carta a căpătat aceeași valoare juridică cu a tratatelor europene odată cu intrarea în vigoare a Tratatului de la Lisabona, la 1 decembrie 2009, devenind astfel obligatorie. Ea se aplică mai întâi instituțiilor și organelor Uniunii cu rerspectarea principiului subsidiarității iar statelor membre, atunci când urmează să pună în operă dreptul Uniunii, potrivit art. 51 din Cartă.
Carta consacră în mod direct un număr important de drepturi culturale atât în capitolul II dedicat libertăților cât și în capitolul III privind egalitatea:
 libertatea de gândire, de conştiinţă şi de religie.
 libertatea de exprimare şi de informare.
 libertatea artelor şi ştiinţelor, inclusiv libertatea academică.
 dreptul de proprietate intelectuală.
 diversitatea culturală, religioasă şi lingvistică.
Diferitele instrumente politice şi juridice adoptate la diverse niveluri precum și dezbaterile teoretice internaționale au dus la conturarea teoretică a unei sfere de
10 Les droits culturels dans la jurisprudence de la Cour européenne des droits de l’homme, Division de la Recherche, Conseil de l’Europe/Cour européenne des droits de l’homme, Janvier 2011, Strasbourg.
cuprindere a drepturilor culturale care adaugă, nuanțează și completează drepturile sus-menţionate, astfel:
 dreptul de a participa la viața culturală, inclusiv de a participa la formularea politicilor culturale.
 dreptul de acces la cultură, inclusiv la patrimoniul cultural.
 dreptul la libertatea de expresie artistică.
 dreptul la respectul identităţii culturale.
 dreptul fiecărei persoane de a se identifica cu o comunitate culturală.
 dreptul la diversitate culturală, religioasă și lingvistică.
 dreptul la protecţia activităţilor creatoare.
 dreptul la educaţie, inclusiv la educaţia artistică şi la educarea pentru artă.
 dreptul de a desfăşura în mod liber activităţi culturale, inclusiv dreptul la mobilitate a creatorilor și artiştilor precum şi a creaţiilor lor.
Obligațiile legale care revin statelor ca urmare a prevederilor cuprinse în instrumente juridice cu putere obligatorie precum Pactul Internațional privind drepturile economice, sociale și culturale sunt, în afara celor specifice:
 obligația de a respecta, care presupune ca Statul să se abțină de la a aplica, de la a cauționa sau de la a tolera orice practici, politici sau măsuri de natură a aduce atingere exercițiului dreptului cultural;
 obligația de a proteja, care cere Statului să ia măsuri pentru a împiedica o terță parte de a interfera cu exercițiul dreptului cultural;
 obligația de a pune în executare, care are trei dimensiuni și anume:
 obligația de a facilita exercițiul dreptului cultural – prin adoptarea de măsuri pozitive -;
 obligația de a promova și
 obligația de a asigura exercițiul acestui drept – prin furnizarea de servicii directe sau indirecte în cazul în care indivizii sau comunitățile sunt, din motive independente de voința lor, în imposibilitatea de a-și exercita aceste drepturi cu mijloacele de care dispun -.
Este evident că în îndeplinirea acestor obligații, trebuie să se aibă în vedere și multiple problematici adiacente, precum eliminarea oricăror forme de discriminare drectă sau indirectă bazate pe identitate culturală sau a oricăror forme de excluziune ori asimilare forțată.
Se constată astfel că, în majoritatea cazurilor, nu numai aceste obligații legale sunt interconectate, dar și diversele drepturi culturale (singure sau împreună cu alte drepturi fundamentale) se află într-o strânsă legătură 11 . Având în vedere multiplele efecte și puternicul impact al globalizării, Statul trebuie să- și îndeplinească obligațiile legale și prin adoptarea de măsuri necesare pentru a evita consecințele adverse ale acestui fenomen asupra exercițiului nestânjenit al drepturilor culturale, mai ales în ceea ce privește indivizii și grupurile dezavantajate, marginalizate sau în pericol de excluziune socială.
În România, Constituția recunoaște și garantează în mod expres dreptul la identitate etnică, culturală, lingvistică și religioasă pentru membrii minorităților naționale precum și dreptul de acces la cultură, astfel:
11 Ne referim aici, spre exemplu, la dreptul la identitate culturală care determină obligația de a respecta, de a proteja și de a pune în executare măsuri specifice privind accesul și participarea la viața culturală, la creația contemporană dar și la patrimoniul cultural național, fie sub forma sa tangibilă, materială, fie din perspectiva patrimoniului imaterial. Un alt exemplu îl poate constitui dreptul la diversitate culturală, ceea ce presupune nu numai obligația de a respecta și proteja o varietate de expresii culturale, ci și obligația de a facilita accesul la acestea, inclusiv prin înființarea și susținerea unor instituții publice, unei infrastructuri culturale dedicate precum și a unor programe de sprijin pentru susținerea unei oferte diversificate, inclusiv de către actorii privați, precum și obligația de a asigura o educație de natură să elimine intoleranțele, discriminările, refuzurile culturale etc.
„Articolul 6. Dreptul la identitate
(1) Statul recunoaste și garantează persoanelor aparținând minorităților naționale dreptul la păstrarea, la dezvoltarea și la exprimarea identității lor etnice, culturale, lingvistice și religioase.”
„Articolul 33. Accesul la cultură
(1) Accesul la cultură este garantat, în conditiile legii. (2) Libertatea persoanei de a-și dezvolta spiritualitatea și de a accede la valorile culturii naționale și universale nu poate fi îngrădită. (3) Statul trebuie să asigure păstrarea identității spirituale, sprijinirea culturii naționale, stimularea artelor, protejarea și conservarea moștenirii culturale, dezvoltarea creativității contemporane, promovarea valorilor culturale și artistice ale României în lume.”
Recunoașterea și garantarea constituțională a acestor drepturi este declinată în întregul corpus de acte normative în domeniile culturii prin care, în mod explicit sau implicit, se definesc obiective și măsuri ce privesc dezvoltarea culturii și realizarea drepturilor culturale.
La rândul său, Ministerul Culturii recunoaște și susține în mod explicit legătura dintre drepturile culturale și principiile care-i guvernează întreaga activitate, precizând în însuși actul normativ ce-i stabilește organizarea și funcționarea (Hotărârea Guvernului nr. 90/2010 cu modificările și completările ulterioare) următoarele:
”Art. 3. Ministerul Culturii își desfășoară activitatea pe baza următoarelor principii fundamentale:
creația culturală este domeniul privilegiat al libertății de exprimare, fiind
o sursă a progresului uman;
protejarea și respectul identităților culturale, a tradițiilor și a moștenirii culturale, a patrimoniului material și imaterial;
protejarea și respectarea dreptului la proprietate intelectuală al creatorilor și artiștilor.”
Exerciţiul deplin al drepturilor culturale nu poate fi disociat de exerciţiul celorlalte drepturi ale omului. Aceasta înseamnă nu numai că statul trebuie să-şi îndeplinească obligaţiile aşa cum au fost acestea descrise mai sus dar în acelaşi timp şi că indivizii şi comunităţile trebuie să aibă o atitudine pro-activă. Exerciţiul drepturilor culturale presupune, mai întâi, ca indivizii şi comunităţile să devină conştienţi de existenţa lor şi de conţinutul acestora. Programe specifice de educare şi formare devin așadar necesare pentru a permite exercițiul nestânjenit și activ al acestor drepturi. Se constată însă că, deşi au fost dezvoltate multiple programe de lobby, educare şi formare pentru respectul drepturilor omului în general sau pentru drepturi specifice cu caracter politic, civil sau social, programe dedicate cunoașterii și înțelegerii drepturilor culturale încă nu există.
Conştientizarea importanţei drepturilor culturale din cadrul grupului de drepturi economice sociale şi culturale va fi de natură să determine recunoaşterea generală a statutului lor ca drepturi fundamentale și a importanței lor. Astfel, demersul de aducere ”de la periferie către centru” a sectorului culturii va putea fi fundamentat și din perspectiva obligațiilor (pozitive) ce incumbă fiecărui stat pentru respectarea drepturilor fundamentale.
3.3. Elemente principale ale cadrului de referinţă naţional
Prioritățile guvernamentale pentru sectorul culturii sunt enunțate în Programul de Guvernare 2013-2016. Obiectivele asumate de Ministerul Culturii, prin acest program, se regăsesc, dezvoltate, în actul normativ care îi stabilește organizarea și funcționarea (Hotărârea Guvernului nr.90/2010 cu modificările și completările ulteriore). Acestea sunt următoarele:
a. dezvoltarea sinergiilor între sectorul culturii și alte sectoare de activitate, precum sectorul educațional, social, economic, și elaborarea unor politici publice transsectoriale;
b. protejarea patrimoniului cultural național, precum și a patrimoniului imaterial, prin
promovarea unui cadru legislativ specific în vederea promovării eficiente și proactive
a patrimoniului național, precum și prin programe și măsuri specifice privind
evaluarea, restaurarea și conservarea, respectiv punerea lor în valoare și reinserția
în viața comunității, prin dezvoltarea de proiecte integrate și de rețele de cooperare;
c. susținerea moștenirii si diversitatii culturale, conservarea identităților culturale, atât
la nivel național, cât și în cadrul comunităților locale, prin implicare proactivă a acestora în viața culturală și recunoașterea valorilor patrimoniale;
d. creșterea gradului de acces și de participare a publicului la cultură;
e. dezvoltarea economiei culturale prin asigurarea unui cadru juridic, economic și financiar-fiscal eficient și stimulativ care să răspundă nevoilor specifice ale creatorilor, producătorilor și mediatorilor, instituții publice de cultură, organizații
neguvernamentale și IMM-uri din cadrul industriilor culturale și creative, și ale consumatorilor/publicului;
f. dezvoltarea, renovarea și înzestrarea corespunzăoare a infrastructurilor culturale în acord cu nevoile culturale actuale, sprijinirea înființării de noi muzee și spații expoziționale;
g. susținerea creației artistice contemporane și stimularea dezvoltarii industriilor culturale, a circulației bunurilor culturale, inclusiv prin promovarea dialogului
intercultural și a diplomației culturale;
h. gestiunea eficientă și eficace a resurselor umane din sectorul culturii, managerii din administrația culturală, specialiștii din rețeaua instituțiilor și așezămintelor publice de cultură, artiștii și creatorii, prin programe specializate;
i. susținerea și promovarea de studii și cercetări privind tendințele și evoluțiile actuale ale consumului și ofertei de bunuri și servicii culturale, pentru fundamentarea politicilor culturale;
j. promovarea rolului proactiv al instituțiilor și asezămintelor publice de cultură în satisfacerea nevoilor culturale ale consumatorului și asumarea de către acestea a misiunii de centre de acces universal la informație și de educare continuă pentru toate segmentele de public;
k. promovarea valorilor culturii române, precum și a celor aparținând minorităților naționale în circuitul cultural internațional și susținerea mobilității creatorilor, artiștilor, specialiștilor din domeniul culturii, prin implementarea unui program de măsuri de sprijin, care să cuprindă acordarea de sprijin financiar și material/logistic pentru călătorii, studii și cercetări, pentru stimularea prezenței și poziționării pe piața culturală internațională;
l. susținerea participării comunităților la dezvoltarea cunoașterii, promovarea multiculturalismului și protejarea culturii minorităților;
m.reforma și descentralizarea, dupa caz, a sistemului instituțional al culturii, pentru a răspunde nevoilor culturale exprimate de colectivitate și pentru a diversifica oferta culturală și a o apropia de consumator;
n. reforma și diversificarea sistemelor publice și private de finanțare a culturii, cu accent pe transparență, acces egal și nediscriminatoriu la fondurile publice, eficacitate și evaluare specializată, cu scopul de a promova diversitatea, calitatea, excelenta și inovarea, inclusiv prin forme alternative de expresie artistică;
o. dezvoltarea unor politici comune între cultură și educație, atât în ceea ce privește educarea publicului tânăr pentru consumul cultural și dezvoltarea abilităților lor creative, cât și în ceea ce privește educația artistică specializată, precum și pentru formarea profesională continua și reconversia profesională;
p. elaborarea și implementarea, într-o primă fază prin proiecte-pilot, a unei politici publice pentru dezvoltarea prioritară a turismului cultural, bază a dezvoltării durabile în plan local;
q. utilizarea fondurilor europene în sectorul cultural, în principal pentru: restaurarea monumentelor istorice, reabilitarea centrelor istorice, încurajarea/promovarea
tradițiilor și meștesugurilor, turismul cultural, industriile culturale și creative, formarea profesională;
r. pregătirea unui program operațional dedicat sectorului cultural pentru următoarea perioada programatică a fondurilor structurale, 2013-2019;
s. susținerea inițiativei private în cultură și a sectorului cultural independent și stimularea cooperării culturale transfrontaliere;
t. susținerea accesului și participării la cultura a publicului din mediul rural și urban mic, precum și din zonele defavorizate, în parteneriat cu autoritățile locale și cu sectorul independent;
u. susținerea ofertei culturale și a accesului publicului prin dezvoltarea programatică a digitizării resurselor culturale, în cooperare și în parteneriat cu autoritățile centrale și locale și cu alți deținători de asemenea resurse, în respectul drepturilor de proprietate intelectuală;
v. susținerea luptei împotriva încălcărilor drepturilor de proprietate intelectuală, prin cooperarea cu celelalte autorități și instituții cu competențe în domeniu, cu accent pe educarea publicului consumator și pe susținerea unor modele comerciale care să respecte drepturile titularilor și să faciliteze, în acelasi timp, accesul la aceste conținuturi;
w. colaborarea cu Ministerul Administratiei și Internelor la elaborarea cadrului legal care să asigure accesul liber la fondurile arhivistice;
x. colaborarea cu Ministerul Administratiei și Internelor și cu organele abilitate de lege pentru combaterea activității infracționale în domeniul patrimoniului cultural național;
y. formalizarea parteneriatelor interministeriale între Ministerul Culturii și Patrimoniului Național, Ministerul Educației, Cercetării, Tineretului și Sportului, Ministerul Dezvoltării Regionale și Turismului, Ministerul Economiei, Comerțului și Mediului de Afaceri, în vederea atingerii acestor obiective.
Prioritățile strategice pe termen mediu stabilite de aceste documente sunt:
 dezvoltarea, renovarea și înzestrarea corespunzătoare a infrastructurilor culturale în acord cu realitățile de pe plan internațional, eficientizarea și perfecționare profesională în actul managerial și de execuție;
 elaborarea și punerea în aplicare a unei strategii naționale de restaurare și valorificare a patrimoniului cultural;
 modificarea legii patrimoniului, elaborarea legii zonelor protejate și a legii mecenatului în cultură și artă;
 promovarea unui parteneriat activ între stat și societatea civilă.
În stabilirea obiectivelor generale adoptate și asumate de Ministerul Culturii în ultimii ani s-a urmărit armonizarea priorităților sectorului cultural din România cu strategiile Uniunii Europene.
Propunerea de politică publică are în vedere definirea unor obiective specifice cum ar fi: dezvoltarea culturii antreprenoriale în cadrul industriilor culturale şi creative; identificarea unor măsuri de relaxare financiar - fiscală pentru IMM-urile din domeniu cultural; facilitarea accesului IMM-urilor culturale la credite, la finanţări nerambursabile si pe piaţa de capital; asigurarea de facilităţi şi stimulente pentru sponsorizare, mecenat şi responsabilitate socială corporativă; ajustarea şi îmbunătăţirea măsurilor financiar - fiscale (TVA, timbru cultural, impozit pe venit) pentru stimularea sectorului cultural independent; identificarea măsurilor de protecţie socială ale artistului independent (Statutul artistului); asigurarea formării profesionale adecvate şi în acord cu cerinţele pieţei, a resurselor umane din sectorul cultural; ajustarea Codului Ocupaţiilor din România, în acord cu realităţile sectorului cultural; identificarea măsurilor de promovare în cadrul programelor şcolare a orelor /cursurilor de educaţie prin cultură; facilitarea accesului la cultură pentru un număr cât mai mare de categorii de public, în special pentru tineri şi grupuri defavorizate.
Planul Național Unic de Dezvoltare 2007-2013, care urmărește fundamentarea accesului României la fondurile structurale și de coeziune, identifică în sectiunea Cultură, Culte, Cinematografie, necesitatea unor strategii de dezvoltare pentru urmatoarele domenii: patrimoniu cultural național (patrimoniu cultural imobil, patrimoniu cultural mobil, patrimoniu cultural imaterial), lectura publică și biblioteci, artele vizuale, artele spectacolului, sistemul așezămintelor culturale, industriile culturale (industria cărții, industria fonogramelor, videogramelor și multimedia, industria filmului, serviciile audiovizuale).
Prioritățile tematice stabilite în Cadrul strategic național de referință 2007-2013, formulate în stânsă legătură cu strategiile Uniunii Europene, nu fac referire explicită la sectorul cultural. Același document conține anumite obiective transsectoriale care au la bază anumite domenii culturale: creșterea competitivității economice în cercetare, dezvoltare tehnologică și inovație; în tehnologia informației și comunicațiilor și în turism.
Conform CNSR, protecția drepturilor de proprietate intelectuală este un element fundamental al priorității tematice Creșterea pe termen lung a competitivității economiei românești.
Un alt element fundamental al acestei priorități tematice este turismul, sector văzut ca interdependent de patrimoniul cultural. Din acest motiv, investițiile în turism și cultură vor permite regiunilor să folosească avantajele oferite de turism și de patrimoniu cultural pentru a-și spori avantajul competitiv în sectoarele perfomante, de nivel calitativ și cognitiv ridicat, atât pe piețele tradiționale, cât și pe cele în curs de formare.
Importanța culturii ca fundament al dezvoltării durabile a dus la includerea acestui sector în prioritatea tematică Promovarea dezvoltării teritoriale echilibrate. Scopul este reducerea disparităţilor de dezvoltare între regiunile României, alături de reducerea ratei de creştere a decalajelor dintre acestea şi promovarea unei dezvoltări regionale echilibrate. Sprijinul acordat urmăreşte consolidarea mediului de afaceri local şi regional şi dezvoltarea patrimoniului natural şi cultural, care vor duce la dezvoltarea turismului şi a mediului urban.
Obiectivul strategic CNSR include următoarele obiective specifice:
 conectarea la rețeaua europeană și intercontinentală de centre teritoriale și coridoare.
 promovarea în aceeași măsură în comunitățile urbane și rurale a serviciilor și oportunităților.
 dezvoltarea patrimoniului natural și cultural.
3.4. Principalele repere ale cadrului de referinţă european
Principiile enunțate în articolul 128 din Tratatul de la Maastricht, prin care pentru prima dată cultura a intrat printre competențele Uniunii, au fost apoi preluate în articolul 151 din Tratatul de la Amsterdam pentru a se afla acuma în articolul 167 din Tratatul de Funcționare a Uniunii Europene.
Articlolul 165 stabilește nu numai principiile acțiunii Uniunii în favoarea culturii ci și cadrul politicilor comunitare în domeniu, atât din punctul de vedere al conținutului acestora cât și în ceea ce privește procedurile decizionale aplicabile. În acest sens prevederile sus-menționate se coroborează cu cele cuprinse în articolul 6, potrivit căruia cultura se află la pct. c) printre competențele Uniunii de a realiza acțiuni pentru a susține, a coordona sau a completa acțiunea Statelor Membre, acțiuni care au însă o finalitate europeană. Printre obiectivele Tratatului este prevăzut, la art. 3, și că Uniunea respectă bogăția diversității sale culturale și veghează la salvgardarea sa și la dezvoltarea patrimoniului cultural european.
Principiul esențial care guvernează acțiunile Uniunii în ceea ce privește cultura este cel al subsidiarității coroborat cu respectul diversității culturilor din Statele Membre dar și cu recunoașterea existenței unui patrimoniu cultural european, respectiv a unor tradiții și evoluții culturale comune, europene. (Uniunea ”va contribui la înflorirea culturilor Statelor Membre, respectând diversitatea lor națională și regională și în același timp scoțând în evidență patrimoniul cultural comun.”)
Direcțiile în care se manifestă acțiunea Uniunii în domeniul culturii potrivit articolului 167 TFUE sunt:
 Ameliorarea
cunoașterii și difuzării culturii și istoriei popoarelor
 Conservarea
 Schimburile culturale necomerciale.
 Creația artistică și literară, inclusiv în sectorul audiovizual.
 Cooperarea cu terțe state și cu organizații internaționale competente în domeniu, în special cu Consiliul Europei.
Stabilirea unei relații formale între sectorul culturii și alte segmente ale politicii europene este de natură să recunoască astfel în mod direct nu numai transversalitatea sectorului culturii, dar si interdependența sa cu celelalte sectoare socio-economice.
Trebuie subliniat însă că acțiunea Uniunii în materie de cultură este supusă, în afara necesității de a respecta principiul subsidiarității, unei duble exigențe: în primul rând este vorba de excluderea oricărei armonizări și în al doilea rând este vorba de adoptarea deciziilor, care în prezent se iau cu majoritate calificată, cultura fiind unul din cele 40 de domenii la care se aplică această procedură ca urmare a Tratatului de la Lisabona.
Același articol 167 mai conține o prevedere importantă (clauza 4), potrivit căreia ”Uniunea va lua în considerare aspectele culturale în acțiunea sa potrivit altor prevederi ale Tratatului, în special pentru a respecta și promova diversitatea culturilor sale.” Cu alte cuvinte, cultura ar trebui să fie incorporată în politicile Uniunii în domeniul relațiilor externe, al politicii de coeziune, al politicilor de ocupare etc.
Astfel, Uniunea trebuie să aibă în vedere potențialele efecte negative asupra sectorului cultural și creativ pe care politicile privind alte sectoare de activitate le-ar putea avea și, pe cale de consecință, să construiască politici de natură a permite și a susține dezvoltarea armonioasă și a acestui sector. In acelasi timp această abordare dă naștere și dreptului actorilor din sectorul culturii de a pretinde un tratament egal în ceea ce privește accesul la resursele disponibile în diversele sectoare.
Agenda Europeană pentru Cultură, lansată în 2007, susține că acest sector este un element indispensabil pentru atingerea obiectivelor strategice ale Uniunii în materie de prosperitate, de solidaritate și de securitate.
. Cele trei mari categorii de obiective avute în vedere de Agenda Europeană pentru Cultură sunt:
 Diversitatea culturală și dialogul intercultural, inclusiv mobilitatea transfrontieră a artiștilor și a celor angajați în sectorul culturii precum și difuzarea transfrontieră a operelor.
 Cultura în calitate de catalizator al creativității, în legătură directă cu strategiile de dezvoltare și de ocupare.
 Cultura ca element esential al relațiilor internaționale.
Cu începere din 2014, acțiunea Uniunii în ceea ce privește sectorul cultural și creativ se va organiza potrivit programului-cadru ”Europa creativă”, în curs de adoptare în prezent. Europa Creativă este concepută ca o continuare, reorganizare și reorientare a programelor Cultura 2007, Media 2007, Media Mundus.
Programul-cadru Europa Creativă pornește de la aserțiunea că Uniunea trebuie să investească mai mult în sectoarele culturale și creative având în vedere contribuția lor semnificativă la creștere economică, ocupare, inovație și coeziune socială.
De asemenea, Europa Creativă își propune să întărească competitivitatea sectoarelor culturale și creative, să le ofere posibilitate de a explora noi piețe, să utilizeze toate oportunitățile ”epocii digitale” și, în același timp, să susțină promovarea și salvgardarea diversității culturale și lingvistice. Prezentarea detaliată a Programului Europa Creativă este realizată de Comisie în cadrul documentelor elaborate pe parcursul anilor 2011- 2012, și în principal prin Comunicarea Comisiei către Parlamentul European, Consiliu, Comitetul Economic și Social European și Comitetul Regiunilor COM(2011) 786/2 intitulată ”Europa Creativă – un nou program cadru pentru sectoarele culturale și creative pentru 2014-2020”.
Opțiunea pentru un program-cadru permite organizarea în cadrul său a trei componente distincte, astfel:
 componentă CULTURA, adresată sectoarelor culturale şi creative.
 componentă MEDIA, adresată sectorului audiovizual.
 componentă transversală, prin care se vor acorda garanţii şi credite pentru toate IMM-urile din industriile cuturale și creative.
Bugetul propus de Comisia Europeană pentru întregul program-cadru este de 1,8 miliarde de euro. Într-o perspectivă comparativă, bugetul alocat de UE pentru sectorul cultural nu este diminuat, aşa cum reiese din tabelul prezentat în cele ce urmează:
Tabelul nr.1. Analiză comparativă a bugetului alocat Programului Creative Europe în raport cu bugetul programelor Cultura și Media.
Buget UE Programe culturale 2007 – 2013
Programul Cultura: 0.4 mld € Programul Media: 0.754 mld €
Programul Media Mundus: 0.015 mld
Buget UE Programe culturale 2014 -2020
Europa Creativă (programe fuzionate)
Programul Europa pentru Cetăţeni, care finanţa de asemenea sectorul cultural din perspectiva dialogului intercultural, beneficiază de a alocare redusă cu 82 milioane de euro.
Tabelul nr.2. Analiză comparativă a bugetelor alocate Programului Europa pentru Cetățeni în cele două exerciții bugetare
Buget UE Europa pentru Cetăţeni 2007 – 2013
Suma alocată: 285 milioane €
Buget UE Europa pentru Cetăţeni 2014 -2020
Suma alocată: 203 milioane €
Strategia Europa 2020, care este strategia de dezvoltare a Uniunii pentru acest deceniu, poate fi descrisă în câteva cuvinte: creștere inteligentă, dezvoltare durabilă și dezvoltare incluzivă.
Oportunităţi pentru finanţarea culturii 2014-2020
Obiectivele tematice ale Politicii de Coeziune 2014-2020, formulate în strânsă legătură cu obiectivele Strategiei Europa 2020, nu fac o referire explicită la sectorul cultural (doar în cadrul FEDR există referinţa explicită la investiţii în direcţia protejării, promovării și dezvoltării patrimoniului cultural – prioritatea protejarea mediului și promovarea utilizării eficiente a resurselor; de asemenea, există mai multe referinţe la cultură în Cadrul Strategic Comun).
Având în vedere această cuprindere parţială a sectorului cultural, pot fi identificate diferite oportunităţi de investiţii în cultură coerente cu obiectivele Europa 2020 12 .
12 Iglesias, Marìa , Philippe Kern și Valentina Montalto. 2012. Use of structural funds for Cultural projects. KEA European Affairs.
Figura nr. 6. Obiectivele tematice ale Politicii de Coeziune (2014-2020) și obiectivele generale Europa 2020
Centrul de Cercetare şi Consultanţă în Domeniul Culturii office@culturadata.ro Tel: +40 21 311 63 13 Fax: +40 21 311 63 31
4. Protejarea patrimoniului cultural naţional
Sistemele naționale de protejare a patrimoniului cultural, material și imaterial, sunt organizate, prin tradiție, în jurul conceptului de conservare, susținut prin prisma valorii exclusiv culturale (estetice, artistice, istorice, documentare etc.) atribuită acestuia.
Această perspectivă a început ulterior să fie articulată și completată cu cea potrivit căreia bunurile culturale au valoare de existență și de legat / moștenire iar în ultima vreme, acestora li s-au adăugat valoarea de bunuri sociale identificată ca fiind intrinsecă diverselor reprezentări ale patrimoniului cultural.
În paralel cu această ultimă perspectivă – și anume cea a valorii de bunuri sociale – a început tot mai mult să se coaguleze o nouă abordare de dezvoltare economică durabilă, datorată în bună măsură și diverselor evoluții economice: pe de o parte, o creștere a nivelului de trai, a infrastructurii de transport și o schimbare a tiparelor de petrecere a timpului liber/vacanțelor (dezvoltarea turismului de masă și implicit a turismului cultural) și, pe de altă parte, diversele dificultăți/crize economice care au generat nevoia de a identifica noi surse de venituri și noi modalități de ocupare.
Mai mult decât atât, în ultimul deceniu, protejarea patrimoniului cultural este, tot mai mult pusă în conexiune cu cea a patrimoniului natural. Deși această legătură fusese intuită, deja, în munca de redactare a Convenției UNESCO pentru Protejarea Patrimoniului Mondial, Cultural și Natural, din 1972, abia după anul 2000 se poate spune că a devenit evident faptul că nu se pot face acțiuni de protejare doar a patrimoniului cultural sau doar
a patrimoniului natural, atunci când acestea se găsesc într-o relație de interdependență,
fără să fie afectată dezvoltarea durabilă a teritoriului în care elementele respective de patrimoniu se regăsesc.
A fost astfel introdusă în discursul public legătura dintre piața turistică și plus-valoarea pe
care aceasta o genera, pe de o parte, și posibilitatea de a utiliza aceste nou-create
resurse economice pentru a conserva patrimoniul care, în felul acesta, devenea o resursă.
Astfel se puteau completa sau, după caz, chiar înlocui finanțările publice, fie ele locale fie naționale. În afara acestor considerente /imperative de ordin economic, în multe țări patrimoniul a început, așa cum s-a arătat mai sus, să fie valorizat din ce în ce mai mult din perspectiva identitară.
Amalgamarea acestor diferite abordări a avut însă un rezultat relativ neașteptat și anume o redefinire a sferei de cuprindere a patrimoniului cultural național prin:
 includerea de noi obiecte de patrimoniu ca rezultat fie al modificării criteriilor de clasare fie al extinderii cercetărilor și deci a descoperirii de noi bunuri culturale sau a reevaluării lor.
 diversificarea tipurilor/subcategoriilor de patrimoniu (introducerea de noi subcategorii precum patrimoniu industrial, patrimoniu vernacular etc.).
România a urmat și ea această evoluție generală, însă a fost și este în continuare tributară efectelor dezastruoase pe care le-a avut o perioadă îndelungată de neglijare crasă a patrimoniului cultural, ba chiar de distrugere sistematică a unor părți însemnate din acesta.
Aceasta a avut pe termen mediu două efecte aparent paradoxale: pe de o parte, o tentativă de supra-protecție din partea specialiștilor, în încercarea de a prezerva tot ceea ce nu fusese distrus de tăvălugul comunist și, pe de altă parte, o lipsă de interes, de apreciere și de înțelegere a patrimoniului cultural național (PCN) din partea unor categorii de public, în prelungirea atitudinii prevalente din perioada comunistă și care a determinat demolări, distrugeri și intervenții cel puțin discutabile mai ales în ceea ce privește patrimoniul construit, cel industrial și cel vernacular, alături de furturi și exporturi ilicite în ceea ce privește bunurile mobile.
Între aceste două extreme politicile publice din România nu au fost încă în măsură să identifice și mai ales să impună o abordare proporționată și sustenabilă, în interesul public și care să asigure în primul rând un echilibru între diversele nevoi legitime ale cetățenilor (de la prezervarea patrimoniului ca valoare culturală și socială, ca simbol identitar etc. sau la utilizarea sa ca resursă economică și ca nucleu de dezvoltare până la, pe de altă parte, dezvoltarea imobiliară, amenajarea urbană și îmbunătățirea condițiilor de locuire și a mediului construit) și, în egală măsură, să îl facă să devină o dimensiune importantă în ceea ce privește creșterea calității vieții.
Patrimoniul cultural național trebuie considerat ca un ecosistem, cu multiple intrări și ieșiri și cu o rețea de legături atât în interiorul său cât și cu exteriorul. Această abordare presupune conjugarea unor demersuri de natură:
 Juridică - pentru constituirea cadrului general de intervenție și de protejare.
autorităților/instituțiilor/organizațiilor
 Administrativă
responsabile și a competențelor acestora.
 Financiară – pentru stabilirea resurselor publice, la nivel central și local, și identificarea parteneriatelor care să permită atragerea de noi surse.
 Educativă – pentru coordonarea eforturilor de educație pentru patrimoniu și intervenție / animare culturală.
 Socială – pentru relaționarea cu diversitatea segmentelor sociale interesate și pentru satisfacerea nevoilor proprii ale acestora.
 Economică – pentru identificarea și susținerea unor modele de utilizare și de consum sustenabile și în beneficiul comunității.
Evident, aceste abordări trebuie cu necesitate articulate, chiar subordonate, perspectivei culturale, care are în vedere caracteristicile și nevoile intrinseci de protejare a patrimoniului cultural, indiferent de forma în care acesta se materializează.
Patrimoniul cultural național are un specific care-l deosebește de alte bunuri culturale și de care trebuie să se țină seama în configurarea oricărui demers strategic: oferta este constituită în principal din suport – bunuri, obiecte – iar cererea este esențialmente o cerere de servicii, care începe cu amenajarea suportului (conservarea și restaurarea sa, punerea sa în valoare etc.) și continuă cu serviciile de infrastructură de transport, de infrastructură turistică specifică și cu o gamă variată de servicii de acompaniament, adiacente. Iar toate aceste servicii trebuie să satisfacă într-un mod cât mai adecvat trebuințe umane diverse, de la cele cognitive, artistice sau estetice până la cele economice sau sociale.
Conceptele cheie ale strategiei în domeniul patrimoniului cultural național sunt:
 Cercetare și evidență.
 Conservare, restaurare, protecție.
 Formare profesională.
 Educație pentru patrimoniu și intervenție culturală.
 Punere în valoare / revitalizare / reinserție.
Toate aceste componente ale oricărei strategii privind PCN, fie el imobil sau mobil, material sau imaterial sunt determinante pentru realizarea a ceea ce Simon Thurley, șeful executiv al Comisiei pentru monumente și clădiri istorice din Anglia descrie ca fiind ciclul patrimoniului:
 cunoaștere,
 apreciere/valorizare,
 grijă (conservare, restaurare, protecție și pază etc.)
 consum.
Prin înțelegerea și cunoașterea patrimoniului, oamenii ajung să îl aprecieze, apreciindu-l, oamenii vor avea grijă de el, îngrijindu-l, oamenii se pot bucura de el și îl consumă, iar la rândul său consumul va genera nevoia de cunoaștere, iar ciclul se va relua ș.a.m.d.
Pârghiile strategiei cu privire la PCN pot fi sintetizate după cum urmează:
 Protejarea, conservarea, restaurarea și punerea în valoare a bunurilor din PCN, ceea ce implică:
Prevenirea degradării ireversibile.
Catalizarea capacităţilor informaţionale.
Reactualizarea sistematică a procesului de formare a resurselor umane în meserii legate de PCN.
Dezvoltarea și diversificarea operatorilor culturali şi economici ce pot fi implicaţi în realizarea obiectivelor strategice.
 Asigurarea resurselor financiare care să permită satisfacerea cererii formulate de către cele mai diverse segmente sociale, precum şi asigurarea oportunităţilor necesare protejării PCN.
 Crearea şi implementarea unui cadru juridic, administrativ și financiar-fiscal care să permită intervenţia efectivă în ecosistemul PCN a tuturor entităţilor ce pot fi cointeresate sau care au iniţiative în acest domeniu.
 Configurarea unui sistem instituţional flexibil şi eficace, care să promoveze parteneriatele central-local şi public-privat, inclusiv în ceea ce privește punerea în valoare și reinserția lor socială.
Demersurile strategice în domeniul PCN nu se pot lipsi de analiza economică a proiectelor şi a deciziilor, precum analiza de tip cost-beneficiu, cost-eficacitate, analiza de sistem, evaluarea de contingent, metoda costurilor de călătorie şi metoda evaluărilor hedonice precum şi a analiza în termeni de cerere-ofertă, evaluarea realizării obiectivelor.
Miza strategiei în domeniu este stimularea capacităţilor inovative a deţinătorilor de bunuri din PCN şi a altor agenţi implicaţi, precum şi a utilizatorilor, inclusiv prin stimularea de parteneriate în elaborarea şi susţinerea de proiecte specifice.
Din perspectiva unei strategii de dezvoltare a României, patrimoniul cultural național iese în evidență ca fiind poate cea mai importantă resursă culturală ce poate genera dezvoltare economică durabilă și care poate participa activ la lupta împotriva excluziunii sociale, prin prisma valențelor sale coezive.
PCN are un potenţial economic care trebuie conştientizat şi exploatat în consecinţă, în sensul că:
 este producător de venituri, de valoare adăugată.
 creează locuri de muncă atât pentru exploatarea directă a bunului cât şi în spaţiul socio-economic adiacent.
 este contributor la bugetul de stat și la bugetele speciale, prin plata impozitelor directe și indirecte și a taxelor și contribuțiilor specifice.
 creează pieţe pentru artizanii locali.
 determină utilizarea resurselor naturale locale.
 impulsionează crearea de IMM-uri și de micro-întreprinderi, ca entităţi productive de materiale şi componente specifice.
 determină dezvoltarea de IMM-uri - industrii şi servicii precum: industria ospitalieră, industria turistică, industria de construcţii civile, transporturi de persoane şi mărfuri, etc.
 contribuie la dezvoltarea capacităţii de export atât la nivel naţional, cât şi regional şi local.
În acest sens, ecosistemul PCN este un pivot al dezvoltării durabile, în jurul căruia se pot
construi politici publice regionale/locale care însă vor trebui cu necesitate să fie articulate cu cele naționale în domeniul PCN.
Din această perspectivă derivă necesitatea co-responsabilizării puterii publice locale şi a comunităţii în ansamblul ei, mai ales a unor componente ca: liderii de grupuri (formale sau informale), ONG-urile, agenţii economici, tineretul etc., alături de autoritatea centrală - în speță ministerul culturii și serviciile sale deconcentrate- și de sistemul său de instituții specializate și de organisme științifice.
După cum s-a evidențiat deja, perspectiva economică îmbogăţeşte orizontul de soluţii necesare salvgardării PCN cu argumente complementare celor istorice, estetice, artistice, sociale, ştiinţifice etc.
cunoaşterea utilizatorilor/consumatorilor reali şi potenţiali ai bunurilor şi ai serviciilor din domeniu.
motivaţia intereselor lor (de cunoaştere, de instruire, de trăire estetică, de informare, etc.).
intensitatea cu care se manifestă cererea.
cunoaşterea factorilor care influenţează piaţa de consum a bunurilor din
PCN. metodele de formare a gusturilor, preferinţelor, percepţiilor, aşteptărilor populaţiei de la oferta de bunuri şi servicii din domeniu.
Acest tip de cunoaştere este indispensabil procesului decizional privind investiţiile și prioritățile în domeniu.
Trebuie remarcat, în ceea ce privește cadrul normativ, că specialiștii au identificat nevoia
actualizării acestuia, pe de o parte, și a clarificării sale, pe de altă parte. În același timp, se poate constata că problematica generală a patrimoniului, care o incorporează pe cea
a monumentelor istorice, este tratată într-un număr semnificativ de acte normative de
sine stătătoare, ceea ce poate fi de natură se creeze dificultăți în interpretarea și aplicarea sa. Cu toate acestea, nu codificarea (i.e. reunirea dispozițiilor legale specifice diverselor subdomenii ale patrimoniului într-un singur act normativ – codul patrimoniului) este prioritatea, deși reprezintă evident un pas important în îndeplinirea cerinței de claritate si accesibilitate juridică, ci dimensiunea substantivă a reglementărilor în acest
domeniu, care trebuie revizuite pentru a elimina atât posibilitățile de interpretare, cât și
pentru a remodela sistemul, inclusiv din perspectiva competențelor decizionale – științifice și administrative – și a responsabilităților atașate acestora. Ne referim aici în principal la necesitatea responsabilizării individuale la nivelul organismelor de decizie științifică și, în același timp, la co-responsabilizarea decidentului științific împreună cu cel administrativ.
Aceasta este cu atât mai important cu cât deciziile științifice trebuie integrate într-o abordare complexă care vizează identificarea și etapizarea priorităților de dezvoltare și în cadrul cărora patrimoniul trebuie valorizat cu respectarea caracteristicilor și cerințelor sale dar și în armonie cu nevoile și cu interesul general.
În procesul de stabilire a priorităţilor, criteriile cultural-științifice privind importanța, unicitate etc, trebuie să se conjuge cu criterii precum:
 Utilizarea/destinația monumentelor restaurate.
 viabilitatea utilizării lor.
 durabilitatea supravieţuirii lor.
 avantajul competitiv faţă de alte monumente / resurse culturale.
 potenţialul de infrastructură din vecinătate.
 potenţialul sinergetic.
 serviciile oferite - specifice monumentului și de acompaniament;
 capacitatea de autofinanțare.
 capacitatea de a genera plus-valoare, și deci creștere economică.
 efectele de spill-over etc.
Analiza ex ante și ex post în ceea ce privește obiectivele specifice domeniului PCN va trebui să se bazeze pe patru matrice:
1. Matricea valorilor presupune o analiză calitativă în termeni de obiective culturale şi alte obiective de intervenţie publică, precum democratizarea culturii, protecţia mediului, conservarea valorii artistice etc.
2. Matricea economică care presupune evidenţierea efectelor unor decizii în funcţie de repere economice ca: preţul terenului, costul locuirii, capacităţile de cazare existente şi preţul lor, valoarea restaurării, valoarea investițiilor adiacente, etc.
3. Matricea grupurilor ţintă care vizează efectele strategiei în raport cu grupurile vizate ca beneficiari direcți și/sau indirecți.
4. Matricea resurselor financiare este semnificativă pentru efectele strategiei în raport cu nivelul și starea finanţelor publice, inclusiv celor locale (împrumuturi, impozite, sponsorizări etc.) și a resurselor atrase din fonduri structurale și din programe comunitare.
O mențiune specială trebuie făcută cu privire la valoarea - cel mai adesea neglijată – pe
care o are patrimoniul local în ceea ce privește dezvoltarea ofertei turistice și implicit a serviciilor conexe. Din această perspectivă, activitățile specifice de protejare a patrimoniului imobil de valoare locală trebuie concertate cu cele care privesc protejarea
și dezvoltarea patrimoniului imaterial, prin demersuri integrate de prezervare și activare a
memoriei culturale a zonelor. Prezentarea de față utilizează date și informații colectate în analiza socio-economică a grupurilor 2 și 3 de lucru constituite în cadrul Comitetului consultativ interministerial din cadrul Ministerului Culturii.
4.1. Patrimoniu Imobil - Monumentele istorice
4.1.1. Situaţia prezentă
Patrimoniul cultural național imobil poate include:
• rezervaţii naturale;
• peisaje culturale (aşezări, drumuri, amenajări agricole);
• clădiri (case, conace, castele, edificii de cult, edificii publice precum şcoli, spitale, hanuri, gări etc);
• centre istorice ale localităţilor (care incorporează străzi, pieţe, fronturi de case);
• cimitire și monumente funerare;
• vestigii arheologice (ruine, urme materiale ale unor culture şi civilizaţii aflate în sol sau sub apă);
• instalaţii tehnice (mori, ateliere, fabrici, sonde);
• patrimoniu subacvatic (epave, aşezări sau edificii acoperite în present de apă).
Pentru a răspunde unor imperative de armonizare terminologică și de facilitate a exprimării, toate bunurile ce pot fi incluse în categoria de patrimoniu imobil sunt definite ca monumente istorice și sunt supuse regimului instituit prin Legea nr. 422/2001, cu modificările și completările ulterioare, care dispune că monumentele istorice sunt bunuri imobile, construcții și terenuri situate pe teritoriul României, semnificative pentru istoria, cultura și civilizația națională și universal. Regimul de monument istoric este conferit prin clasarea acestor bunuri imobile conform procedurii prevăzute în aceeași lege.
Din momentul clasării, activitățile și măsurile de protejare a monumentelor istorice sunt considerate ca răspunzând unui interes public, general, căruia i se subsumează interesele private ori de grup sau cele locale, și care astfel fundamentează rolul autorităților publice (centrale) în îndeplinirea acestui interes public.
În același timp, prin efectul actelor normative în vigoare și având în vedere misiunea sa declarată, ministerului culturii îi revin responsabilități specifice în ceea ce privește coordonarea și administrarea întregului sistem de protejare a monumentelor istorice, indiferent de regimul juridic de proprietate sau de calitatea deținătorilor, astfel încât să se poată asigura o abordare strategică coerentă și integrată a acestui domeniu esențial pentru prezervarea moștenirii noastre culturale, a identităților noastre.
Definiția termenului de protejare este dată de legiuitor în chiar Legea nr. 422/2001, cu modificările și completările ulterioare:
”prin protejare se înțelege ansamblul de măsuri cu caracter științific, juridic, administrativ, financiar, fiscal și tehnic menite să asigure identificarea, cercetarea, inventarierea, clasarea, evidența, conservarea, inclusiv paza și întreținerea, consolidarea, restaurarea, punerea în valoare a monumentelor istorice și integrarea lor social-economică și culturală în viața colectivităților locale.”
Toate aceste activități sunt incorporate în funcțiunile descrise la un capitol anterior al prezentei Strategii, respectiv funcțiunile de protejare, educație/intervenție culturală, management/reglementare și diseminare.
Situația actuală în ceea ce privește monumentele istorice poate fi prezentată pe scurt astfel:
Totalitatea monumentelor istorice clasate este evidențiată în Lista monumentelor istorice din România, administrată de o instituție de specialitate din subordinea ministerului culturii (Institutul național al patrimoniului - INP) și care este actualizată periodic. În cadrul listei monumentele istorice sunt grupate în patru categorii, în funcție de natura lor:
 Monumente de arheologie - categoria I
 Monumente de arhitectură - categoria II
 Monumente de for public - categoria III
 Monumente memoriale și funerare - categoria IV
Din punct de vedere valoric, monumentele istorice sunt clasate în două grupe valorice:
 Categoria A - monumente de interes național
 Categoria B - monumente de interes local
Numărul total al monumentelor istorice înscrise în Lista monumentelor istorice este de
30.108. Potrivit informațiilor furnizate de INP, coroborate cu cele obținute și prelucrate în
cadrul grupurilor de lucru constituite pentru elaborarea analizelor socio-economice,
monumentele istorice sunt repartizate după cum urmează:
Figura nr. 7. Numărul de monumente istorice la nivel naţional
Sursa datelor: Calcule CCCDC, pe baza datelor INP
Figura nr. 8. Numărul de monumente istorice la nivel naţional (categoriile A și B)
Figura nr. 9. Distribuţia monumentelor istorice de categoria A și B pe regiunile de dezvoltare
Tabelul nr.3. Distribuţia numărului de monumente istorice de categoria B în funcţie de regiunile de dezvoltare
Monumente categoria B din care…
Tabelul nr. 4. Distribuţia monumentelor istorice de categoria A pe regiunile de dezvoltare
Total categorie A
Monumente categoria A din care…
Tabelul nr. 5. Lista monumentelor istorice, categoria A, număr monumente şi tip
Lista Monumentele Istorice, categoria A
În tabele de mai jos este prezentată situația monumentelor pe regiuni de dezvoltare și județe așa cum apar în baza cadastrală pentru patrimoniul construit și zonele protejate, starea lor de conservare și regimul de proprietate. Astfel, se poate observa că din totalul de 7030 monumente cele mai multe se află în regiunea București-Ilfov, care deține și cea mai mare bază cadastrală.
Tabelul nr. 6. Baza cadastrală pentru patrimoniul construit şi zonele protejate din România, monumente de categorie A si B13
din LMI